Okresná prokuratúra Liptovský Mikuláš, Tomášikova 2, 031 80 Liptovský Mikuláš 1 

Sp. zn. : 1 Pv 654/11/5505	Liptovský Mikuláš, 09.01.2012
EEČ : 2-39-2-2012

U Z N E S E N I E 

Trestná vec: 	obvinený XXXXX
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Podal: 	Okresná prokuratúra Liptovský Mikuláš v zastúpení prokurátorkou okresnej prokuratúry
Rozhodnutie:
Podľa § 215 odstavec 1 písmeno h Trestného poriadku zastavujem trestné stíhanie obvineného:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
V mesiacoch január, február, marec  rokov 2003, 2004, 2005, 2006, 2007, 2008, 2009, celý rok 2010 a od 1. 1. 2011 do 30. 9. 2011 a v mesiacoch november, december 2011, neplatil výživné na svoje deti XXXXX, nar. XXXXX a XXXXX, nar. XXXXX pretože je nezamestnaný, nezabezpečil si dostatočný zdroj finančných prostriedkov na platenie výživného, ktoré mu bolo určené rozsudkom Okresného súdu XXXXX XXXXX zo dňa 10. 3. 2004 a rozsudkom Okresného súdu XXXXX XXXXX zo dňa 28. 8. 2002 vo výške 33,19 € (1.000,- Sk) na XXXXX a 16,60 € (500,- Sk) na XXXXX do rúk matky XXXXX, bytom XXXXX, okres XXXXX a tak za uvedené obdobie dlhoval na výživnom najmenej 2.240,55 €.
Právna veta:
Prokurátor zastaví trestné stíhanie, ak zanikla trestnosť činu.
Odôvodnenie:
	Vyšetrovateľ Úradu justičnej a kriminálnej polície v XXXXX XXXXX uznesením ORP-594/OVK-LM-2011 dňa 13. 12. 2011 začal podľa § 199 ods. 1 Tr. poriadku trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zákona pre skutok, že v mesiacoch január, február, marec  rokov 2003, 2004, 2005, 2006, 2007, 2008, 2009, celý rok 2010 a od 1. 1. 2011 do 30. 9. 2011 a v mesiacoch november, december 2011, neplatil výživné na svoje deti XXXXX, nar. 30. 6. 1994 a XXXXX, nar. 27. 11. 1996, pretože je nezamestnaný, nezabezpečil si dostatočný zdroj finančných prostriedkov na platenie výživného, ktoré mu bolo určené rozsudkom Okresného súdu XXXXX XXXXX zo dňa 10. 3. 2004 a rozsudkom Okresného súdu XXXXX XXXXX zo dňa 28. 8. 2002 vo výške 33,19 € (1.000,- Sk) na XXXXX a 16,60 € (500,- Sk) na XXXXX do rúk matky XXXXX, bytom XXXXX, okres XXXXX a tak za uvedené obdobie dlhoval na výživnom najmenej 2.186,36 €.
	Po skončení vyšetrovania mi vyšetrovateľ predložil spisový materiál s návrhom na zastavenie trestného stíhania, pretože obvinený dlžné výživné uhradil. 
	Obvinený ku skutku, ktorý sa mu kladie za vinu uviedol, že je pravda, že neplatil výživné tak, ako je to uvedené v uznesení o vznesení obvinenia. V októbri 2011 zaplatil matke detí 1.000,- €, potom jej vyplatil 2. 1. 2012 1.250,- €, teda celkovo uhradil 2.250,- €. 
	XXXXX uviedla, že obvinený mal platiť na dcéru XXXXX po 33,19 € a na XXXXX 16,60 €. Od roku 2003 neplatil výživné pravidelne prvé tri mesiace v roku a potom neplatil výživné v roku 2010 a v roku 2011 celý rok, len v októbri 2011 zaplatil 1.000,- € a 2.1.2012 zaplatil 1.250,- €. V dôsledku neplatenia výživného deti núdzou netrpeli.
	Z rozsudku Okresného súdu XXXXX XXXXX zo dňa 28. 8. 2002 vyplýva, že obvinený bol zaviazaný platiť výživné na dcéru XXXXX 1.000,- Sk (33,19 €) a na syna XXXXX 500,- Sk (16,60 €). Rozsudok nadobudol právoplatnosť 24. 10. 2002. XXXXX súdu XXXXX 5P/129/2003 zo dňa 10. 3. 2004 bol obvinený zaviazaný platiť výživné od 1. 11. 2003 na XXXXX vo výške 1.000,- Sk (33,19 €) a na XXXXX 500,- Sk (16,60 €).
	 Prečinu zanedbania povinnej výživy podľa § 207 ods. 1, ods. 3 písm. b/  Tr. zákona   sa dopustí ten, kto najmenej 3 mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a čin spácha závažnejším spôsobom konania.
 Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Vykonanými dôkazmi bolo preukázané, že obvinený za obdobie, za ktoré je stíhaný, mal zaplatiť celkom 2.240,55 € a keďže obvinený zaplatil na výživnom 2.250,- € a neplatenie výživného nemalo na jeho deti trvalo nepriaznivé následky, rozhodla som tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia na tunajšiu prokuratúru a o ktorej rozhodne Krajská prokuratúra v Žiline. Sťažnosť má odkladný účinok. 

JUDr. Iveta Chovančíková
prokurátorka okresnej prokuratúry